text: अमेरिका के राष्ट्रपति डोनाल्ड ट्रंप ने तुर्की से इस्पात एवं एल्युमीनियम के आयात पर शुल्क दोगुना करने की घोषणा की. ट्रंप ने यह कदम ऐसे समय में उठाया है जब तुर्की पहले ही आर्थिक संकट से गुजर रहा है और अमेरिका के साथ कूटनीतिक विवादों में उलझा हुआ है. ट्रंप ने ट्विटर पर कहा, ‘‘मैंने तुर्की के इस्पात और एल्युमिनीयम पर शुल्क दोगुना करने की अनुमति दे दी है. उनकी मुद्रा लीरा हमारे बेहद मजबूत डॉलर के मुकाबले तेजी से नीचे गिर रही है . ’’ उन्होंने कहा, ‘‘अभी तुर्की के साथ हमारे संबंध ठीक नहीं हैं. ’’